Bonnie Tyler

Gaynor Sullivan MBE (født Gaynor Hopkins 8. juni 1951 i Skewen i Neath), kjent som Bonnie Tyler, er en britisk popsanger og norgesvenn, som debuterte i 1975. Tyler gjorde seg bemerket med sin karakteristiske hese stemme. Hun er mest kjent for låtene «It's A Heartache», «Holding Out for a Hero» og «Total Eclipse of the Heart». Sistnevnte nådde 1.-plass på hitlistene i England og i mange andre land. I mai 2013 representerte Bonnie Tyler Storbritannia i Eurovision Song Contest, som ble avholdt i Malmö, med låten «Believe in Me». Den kom på en 19.-plass.

Tidlig liv 
Tyler ble født som Gaynor Hopkins i Skewen i Wales. Hennes far var kullgruvearbeideren Glyndŵr og moren var Elsie Hopkins. Hun vokste opp sammen med tre søstre og to brødre. Hennes søsken hadde forskjellig smak når det gjaldt musikk,  noe som gjorde at hun ble eksponert for musikk av bl.a. artister som Elvis Presley, Frank Sinatra of The Beatles. Hopkins og hennes familie var dypt religiøse protestanter. Hennes første offentlige opptreden var i et kapell som barn, da hun sang hymnen «All Things Bright and Beautiful».

Bonnie Tyler sluttet på skolen uten noen formell utdannelse Hopkins began working in a dagligvareforretning.I 1969, ble hun med i en lokal talentkonkurranse. Da hun kom på andreplass i konkurransen, ble hun inspirert til å satse på en sangkarriere. Hun svarte på en stillingsannonse i en avis, og fikk jobb som bakrunnssanger for Bobby Wayne & the Dixies før hun dannet sitt eget soul band kalt Imagination. Det var på denne tiden hun byttet navn til Sherene Davis, for å slippe å bli blandet med den walisiske folkemusikksangeren Mary Hopkin.

Karriere

1975–1978: The World Starts Tonight og Natural Force 
I 1975 ble Davis oppdaget mens hun sang med bandet sitt i "Townsman Club" i Swansea av talentspeideren Roger Bell, som inviterte henne til London for å spille inn noen demo-spor. Etter mange måneder, fikk hun en oppringning fra RCA Records, som tilbød henne en kontrakt for innspilling. Til foreslo også at hun burde skifte navn igjen. Etter å vurdert mange for navn og etternavn i en avis, fant Davis på et nytt navn, "Bonnie Tyler".

Ronnie Scott og Steve Wolfe ble Tylers managere, låtskrivere og produsenter. «My! My! Honeycomb» ble utgitt som hennes debutsingel i April 1976, men gjorde ingen inntrykk på noen hitlister. RCA økte sinepromoteringer for Tylers andre singel, «Lost in France«», og arrangerte et møte for henne med journalister ved et Fransk château. Singelen gjorde ikke noe inntrykk ved utgivelsen i september 1976, men ble en Topp 10 singel mot slutten av året. Tyler's neste singel, «More Than a Lover», var en favoritt bla en del kritikere, og hun fremførte sangen på BBC's Top of the Pops den 31. mars 1977. Sangen klatret til nummer 27 i Storbritannia.

Selvo hun hadde produsert to populære singler, ble ikke Tylers debutalbum, The World Starts Tonight, populær i Europa, bortsett fra i Sverige, hvor albumet klatret til nr. 2 på listene.

Låten «It's a Heartache» gjorde suksess i 1978, da den nådde 4. plass i the Storbritannia. Sangen ble også hennes første hit i USA, og klatret til nr. 3 på Billboard Hot 100.

Hennes andre studioalbum Natural Force, utgitt samme år, ble sertifisert til Gull av Recording Industry Association of America (RIAA) med salg av over en halv million kopier. «Here Am I» ble utgitt som hennes tredje singel våren 1978, men låten ble ingen suksess i Storbritannia og United States, selv om den klatret høyt på hitlistene i andre Europeiske land.

1979–1981: Diamond Cut og Goodbye to the Island 
Tylers tredje studioalbum, Diamond Cut, ble utgitt i 1979. De fleste av sangene var igjen skrevet og produsert av Ronnie Scott og Steve Wolfe.

Diamond Cut ble en hit i Norge og Sverige, men klatret bare opp til nummer 145 på Billboard 200. AllMusic skrev at albumet var høydepunktet i Tylers tidlige karriere, "and a dynamite showcase for Tyler's inimitable voice". Record Mirror ga albumet tre stjerner av fem mulige, og skrev at "bare en liten del av materialet holdt henne tilbake", og at albumet er "essential listening" for Countrymusikk fans.

To singler ble gitt ut fra Diamond Cut, «My Guns Are Loaded» og «Too Good to Last». Tyler ga også ut singelen «(The World Is Full of) Married Men», som ble brukt som kjenningsmelodi for filmen med samme navn. Tyler er med i filmen der hun synger sangen på slutten av flimen. Låten klatret til nummer 35 på UK Singles Chart in July 1979. Record Mirror kritiserte sangen slik: "Bonnie stops chewing gravel for a minute or two..." og fortsatte med: "she ends up sandpapering my eardrums again. Ouch."

Tyler's første turně i Japan var i 1979. Mens hun var der, representerte hun Storbritannia i "World Popular Song Festival" som ble arrangert i Tokyo. Tyler vant konkurransen med låten «Sitting on the Edge of the Ocean», Skrevet av Scott og Wolfe. «I Believe in Your Sweet Love» ble også utgitt i 1979, og ble ansett som "single of the week" i 1979 av Record Mirror da den ble utgitt. Begge singlene er med på Tylers siste studioalbum for RCA. Albumet Goodbye to the Island ble utgitt i 1981 og var spillt inn i Algarve i Portugal. AllMusic ga albumet tre stjerner av fem mulige, og andre kritikere spådde at Tyler var dømt til å bli et "one-hit wonder".

1982–1989: CBS-årene 
Etter at kontrakten hennes med RCA var utgått, signerte Tyler en kontrakt med CBS/Columbia. "Artists and repertoire" M&R-mannen Muff Winwood ba Tyler om å få tak i en ny produsent Hun hadde tanker om Phil Collins, Jeff Lynne og Alan Tarney, men Jim Steinman var hennes førstevalg. Steinman takket først nei, men ombestemte seg da Tyler sendte ham noen demoer av rockmaterialet hun håpet kunne bli et album.

Etter deres første møte, dro Tyler til Steinman's leilighet i New York et par uker senere der han spilte «Total Eclipse of the Heart» med Rory Dodd. Steinman beskrev sangen som "Wagner-lik når det gjaldt lyd og følelser", og a passende for Tylers stemme. Hennes femte album ble spilt inn i "The Power Station" i New York, med medlemmer av E Street Band, Rick Derringer på gitar, Rory Dodd og Eric Troyer med bakgrunnsang og med Steinman som produsent.

«Total Eclipse of the Heart» ble utgitt i Storbritannia 11. februar 1983. Låten ble en av de mest-selgende singlene noensinne, med over 6 millioner eksemplarer solgt. Hennes femte studioalbum, Faster Than the Speed of Night, debuterte som nummer 1 på UK Albums Chart og nummer 3 på the Cashbox og nummer 4 på Billboard 200, og solgte over en million i USA. Tylers kommersielle suksess ledet til nominasjoner for flere priser, bl.a. to Grammys, to American Music Awards og en BRIT Award. Tyler ble utnevnt til "Best Recording Artist" av "Variety Club of Great Britain Awards", og hun mottok "Goldene Europa", en tysk Televisionspris.

Tyler fikk også suksess for en del av sine soundtrack-innspillinger på midten av 1980-tallet. I 1984 utga hun «Holding Out for a Hero» fra soundtracket til filmen Footloose. Året etter, ble hennes innspilling av «Here She Comes» for Giorgio Moroders restaurasjonen av filmen Metropolis fra 1927, ga Tyler en Grammy-nominasjon for "Best Female Rock Vocal Performance". Tyler avslo også en forespørsel om å delta i en innspilling av en temalåt for filmen Never Say Never Again, en uoffisiell James Bond-film fra 1983.

I 1986 ga Tyler ut sitt sjette studioalbum, Secret Dreams and Forbidden Fire. I dette nye samarbeidet med Jim Steinman, inneholdt albumet også sanger skrevet av Desmond Child og Bryan Adams og en coverversjon av «Band of Gold» av Freda Payne. «If You Were a Woman (And I Was a Man)» skrevet av Desmond Child ble albumets mest suksessfulle singel, som solgte over 250,000 eksemplarer i Frankrike. Musikkvideoen, laget av Steinman og Stuart Orme, mottok seks nominasjoner ved the Billboard Video Music Conference.

Albumet Secret Dreams and Forbidden Fire ble en suksess på hitlistene i Europa, gikk opp til nummer 24 i Storbritannia. Men albumet klatret ikke lenger enn til nr. 106 i USA, hvor albumet fikk blandede anmeldelser.

I 1987 samarbeidet Tyler med Mike Oldfield på tittelsporet på Oldfields album Islands. Året etter spilte Tyler Polly Garter på George Martins album Under Milk Wood, et radiodrama av Dylan Thomas. Musikken ble komponert av Elton John, og medvirkende sangere var Tom Jones, Anthony Hopkins og Mary Hopkin.

Tyler spurte Desmond Child om han ville produsere hennes syvende album, Hide Your Heart, som kom ut 9. mai 1988. Albumet inneholdt samarbeid med Michael Bolton, Albert Hammond og Diane Warren. Albumets singler, «Hide Your Heart», «Save Up All Your Tears» og «The Best» ble store hits for andre artister.

 1990–2000: Suksess i Europa 
I 1990 signerte Tyler for Hansa Records/BMG Ariola og begynte å jobbe med forskjellige produsenter for hennes åttende studioalbum. Hun samarbeidet med Dieter Bohlen, Giorgio Moroder, Nik Kershaw og Roy Bittan. “Vi brukte så mange produsenter for fange opp så mange følelser og stemninger som mulig, fordi vi trodde på et internasjonalt crossover potensial med Tyler” uttrykte David Brunner, A&R manager for Hansa.Bitterblue ble utgitt 11. november 1991. I en retrospektiv anmeldelse skrev AllMusic's Tomas Mureika at albumet var markert mer mainstream og mindre bombastisk enn i Tylers tidligere karriere. Tittelsporet ble utgitt på singel en måned før albumet og ble en topp 40 hit i flere Europeiske land. Låten ble kalt "Catchy Song of the Year" ved RSH-Gold Awards. I det etterfølgende året, ble «Bitterblue» utgitt som en promosingel i USA hvor den ble møtt med kritikk. Billboard skrev: “bombastic production, with a rush of bagpipes and a choir of chirping children at the forefront, overpower Tyler's distinctive raspy voice".

Mens Bitterblue hverken ble utgitt i Storbritannia eller i USA, ble albumet en kommersiell suksess i Europa. Albumet toppet hitlistene i Østerrike og Norge. I Norge fikk albumet 4×Platina og lå elleve uker som nr. 1 på hitlistene.

Tylers album, Angel Heart (1992) og Silhouette in Red (1993), ble begge en suksess i Europa. Begge albumene inneholdt en god del sanger skrevet og produsert av Dieter Bohlen. Tyler fikk tittelen "Best International Singer" ved Goldene Europa Awards i 1993 og "Best Pop/Rock Singer" i ECHO Awards i 1994.

I 1995 byttet Tyler til EastWest Records og ga ut albumet Free Spirit. Albumet inneholdt mange samarbeid med flere produsenter, inkludert Humberto Gatica, David Foster og Jim Steinman. Den mest kjente singelen, en cover av Air Supplys “Making Love (Out of Nothing At All)”, klatret til nr. 45 på the UK Singles Chart i januar 1996. Albumet ble utgitt igjen i mars 1996 med en cover av “Limelight” av The Alan Parsons Project. Sporet ble brukt som tema for det tyske laget ved Sommer-olympiaden i Atlanta, Georgia, USA i 1996.

Tylers tolvte studioalbum, All in One Voice, ble utgitt i 1998. Mesteparten av albumet ble spilt inn med Jimmy Smyth i Dublin og Harold Faltermeyer i Hamburg.

I 1998 deltok Tyler på Rick Wakemans album, Return to the Centre of the Earth på sangen «Is Anybody There?». Albumet består også av fortellerstemme av Star Trek-skuespiller Patrick Stewart og sang av Ozzy Osbourne, Katrina Leskanich og Justin Hayward.

 2001–2003: Greatest Hits og Heart Strings 
14. september 2001, ga Tyler ut samlingsalbumet Greatest Hits, et album som bestod av 17 spor. Albumet klatret til nummer 18 på UK Albums Chart og ble sertifisert til sølv av British Phonographic Industry (BPI) for salg over 60,000 enheter. Tylers Greatest Hits nådde også Topp 10 i fem andre europeiske land.

I 2002 begynte Tyler å jobbe med sitt trettende studioalbum, Heart Strings. EMI foreslo for henne å spille inn et "cover album" med et orkester og Tylers band. Hun valgte ut tretten sanger av artister som U2, The Beatles og Bruce Springsteen. Sangene ble arrangert av komponistene Nick Ingman og Karl Jenkins, og innspilt sammen med City of Prague Philharmonic Orchestra. Heart Strings ble utgitt 18. mars 2003, og ble etterfulgt av en turnē i Tyskland. Albumet kom på hitlistene i Europa, og nådde Topp 50 i fem land.

 2004–2005: Suksess i Frankrike 
I 2003 inviterte sangeren Kareen Antonn Tyler til å spille inn "Total Eclipse of the Heart" som en tospråklig duett på fransk og engelsk. Den nye versjonen ble kalt «Si demain... (Turn Around)» og ble utgitt i desember 2003. Den klatret til nr. 1 i Belgia og Frankrike, der låten lå på topp i ti uker og solgte over 500,000 eksemplarer. Singelens suksess ble sett på som Tyler's comeback i Frankrike, og fikk masser av positive kritikker fra musikk-kritikere.

Tylers fjortende studioalbum Simply Believe, ble utgitt i april 2004. Albumet inneholdtd sju nye sanger og diverse nyinnspillinger og coverlåter. Tyler og Antonn spilte inn "Si tout s'arrête (It’s a Heartache)" som den andre bilinguale duetten. Den gikk opp til nummer 12 i Frankrike. Tyler dkrev tittelsporet på albumet og ytterligere to sanger sammen med produsenten Jean Lahcene. Simply Believe var 23 uker på the French Album Charts og klatret til nr. 18.

Tyler ga ut sitt femtende studioalbum, Wings våren 2005. Albumet ble spilt inn i Paris og inneholdt tolv nye sanger, hvorav to ble spilt inn på fransk, og nye versjoner av «Total Eclipse of the Heart» og «It's a Heartache«». Tyler promoterte the albumet med en turně i Europe, inkludert opptreden på Sopot International Song Festival i Polen, og innspillinger fra konserter ved La Cigale i Paris og ved Fiestas del Pilar i Zaragoza i Spania. Videoer fra alle tre konsertene var med Tylers live-DVD, Bonnie on Tour som ble utgitt i 2006. Wings ble utgitt i Storbritannia i 2006 med tittelen Celebrate. Tyler mottok en Lifetime Achievement Steiger Award i 2005.

 2006–2011: From the Heart: Greatest Hits og Best of 3 CD 
I 2006, hadde Tyler sin første opptreden på TV i USA  på mange år da hun sang «Total Eclipse of the Heart«» sammen med skuespilleren Lucy Lawless på "Celebrity Duets". I de neste årene spilte hun inn en ny versjon av "Total Eclipse of the Heart" sammen med det engelske punkbandet BabyPinkStar og ga ut From the Heart: Greatest Hits, som klatret til nr. 2 i Irland og nr. 31 i Storbritannia.

I april 2009, ble Tyler med det walisiske mannskoret "Only Men Aloud!" på deres britiske turnē for å opptre med «Total Eclipse of the Heart«». De spilte inn sangen til deres andre studioalbum, Band of Brothers, som ble utgitt i oktober. Samme år spilte hun inn tittelsangen for Mal Pope's nye musikal, Cappuccino Girls, og opptrådte med sangen på premierekvelden i Swansea's Grand Theatre. Tyler opptrådte også senere på TV-programmet Hollyoaks Later der hun sang «Holding Out for a Hero» sammen medh Carmel McQueen (spilt av Gemma Merna).

I 2010 opptrådte Tyler i en TV-reklame for MasterCard, der hun sang en parodi på «Total Eclipse of the Heart«». Hun ga ut låten «Something Going On» med country-sangeren Wayne Warner og en ny versjon av «Making Love (Out of Nothing At All)» sammen med Matt Pétrin i juli og august. I oktober turnerte hun med Robin Gibb i Australia og New Zealand.

In 2011 deltok Tyler i det svenske TV-showet Kvällen är din, der hun sang «Total Eclipse of the Heart» sammen med den svenske sangeren Niklas Paulström. Tyler opptrådte også med «It's a Heartache». Hun var også med i musikkvideoen til «Newport (Ymerodraeth State of Mind)», en parodi på Jay-Z og Alicia Keys sang «Empire State of Mind» for BBCs "Comic Relief" veldedighetsprogram. Også i 2011, mottok Tyler en utmerkelse  fra "BMI London Awards" for «It's a Heartache som hadde blitt spilt over 3 millioner ganger i USA på TV og radio siden den ble innspilt i 1977. Hun var også med på den ukrainske versjonen av X Factor som en av de tre britiske gjestene, sammen med Kylie Minogue og Cher Lloyd. Hun opptrådte med «It's a Heartache», «Total Eclipse of the Heart» og «Holding Out for a Hero». I desember 2011, ble et portrett av Tyler laget av Rolf Harris, eid av Cathy Sims, evaluert til en verdi av 50,000 pund på BBC's Antiques Roadshow.

I september 2011, ga Tyler ut et nytt samlingsalbum med tittelen Best of 3 CD, som ble nr. 36 på hitlistene i Frankrike. Inneholdt en versjon av sangen «Eternal Flame» av The Bangles, som ble innspilt som en duett med Laura Zen på fransk og engelsk og utgitt som singel.

 2012–2018: Rocks and Honey og Melodi Grand Prix 
Tidlig i 2012, begynte Tyler å jobbe med sitt sekstende album, Rocks and Honey. Hun reiste til Nashville, Tennessee for å lete etter materiale til albumet. Det ble innspilt i Blackbird Studios i Nashville, og produsert av David Huff. Tyler sendte albumet til BBC før det ble utgitt for å få litt feedback. Etter å ha spilt det tredje sporet, «Believe in Me», spurte de Tyler om hun ville representere Storbritannia med den sangen i "Eurovision Song Contest 2013". Tyler aksepterte, og beskrev Eurovision som "great publicity for my album".

Tyler ble annonsert som Storbritannias deltager 7. mars 2013, hvilket ble mottatt med forskjellige meninger. «Believe in Me» ble utgitt 13. mars, og klatret til nr. 93 på hitlistene i Storbritannia. Som medlem av "The Big Five", var Storbritannia automatisk kvalifisert til "Eurovision Grand Final" den 18.mai. Tyler havnet på nittende plass med 23 poeng. Tylers reaksjon på resultatet var: "Jeg gjorde mitt beste med en fantastisk sang", og la til: "Jeg er så glad at jeg gjorde det fordi det var en fantastisk erfaring. Det var som "the Grammy Awards" om igjen.

Etter Eurovision Song Contest, ble Tyler den første representanten for Storbritannia til å motta en "Eurovision Song Contest Radio Award". Hun fikk den for "Best Song" og "Best Female Singer".Rocks and Honey ble utgitt 6. mai 2013 i Storbritannia, og klatret til nr. 52 på UK Albums Chart. Albumtittelen refererer til kontrasten mellom Tylers og Vince Gills stemme på duetten på albumet, «What You Need from Me», som noen oppfattet som forskjellen mellom "rocks and honey". "This Is Gonna Hurt" and "Love Is the Knife" ble utgitt som andre og tredje singel i august og september 2013, men ingen av låtene klatret opp på hitlistene.

I 2014 ga Tyler ut låten «»Miserere» på Rhydian Roberts album One Day like This og «Fortune«» på Spike's album 100% Pure Frankie Miller.

I juni 2015 deltok Tyler på Die schönsten Disney Songs aller Zeiten, en feiring av populære Disney-sanger på en TV-sending i Tyskland. Hun fremførte låten «Circle of Life» fra Løvenes konge. I september 2015, opptrådte Tyler med «Total Eclipse of the Heart» og «Holding Out for a Hero» på TV-showet Best Time Ever med Neil Patrick Harris, Nicole Scherzinger og Alec Baldwin.

I 2016 deltok Tyler på Frankie Millers album Double Take. I mars 2017 ga Tyler ut en ny singel med tittelen «Love's Holding On» sammen med det tyske metallbandet Axel Rudi Pell.

I august 2017 framførte Tyler «Total Eclipse of the Heart" om bord i MS Oasis of the Seas med det amerikanske danse-rock bandet DNCE for å markere solformørkelsen 21. august 2017. Sangen ble nedlastet over 31,000 ganger online, hvilket ledet til en plassering som nummer 13 på Billboard "Digital Songs chart". I november, ga hun ut et nytt samlingsalbum med tittelen Remixes and Rarities. Albumet inneholdt flere spor fra hennes repertoar som ennå ikke hadde blitt utgitt på CD.

I mars 2018, dro Tyler ut på en 22-dagers turnē i Tyskland og Østerrike for å feire 40års-jubileet til «It's a Heartache», med hjelp av Sharron Levy.

 2019–nåtid: Nye album 
I februar 2019, ga Tyler ut låten «Hold On» en singel fra hennes syttende studioalbum, Between the Earth and the Stars. Albumet ble utgitt i mars 2019 og klatret til nr. 34 på UK Albums Chart. Albumet ble innspilt med David Mackay, som produserte Tylers første to album på 1970-tallet. Between the Earth and the Stars inneholder tre duetter. med Rod Stewart, Francis Rossi og Cliff Richard. Tyler dro ut på en 23-dagers turnē i Europa til støtte for albumet i april 2019, og endte med en oppvisning ved "BBC Proms in the Park" i Hyde Park i London, og en konsert i London Palladium i september. Hennes show i L’Olympia i Paris ble filmet og utgitt via Canal+.

I august 2019 utga Cherry Red Records en box sett samling med Tyler's fire første studioalbum. Classic Pop magasinet beskrev The RCA Years som "et nøye gjennomtenkt 4CD-sett". I november 2019, gjorde Tyler en gjesteopptreden på Ben Zuckers konsert på Mercedes-Benz Arena i Berlin, der hun sang “It’s a Heartache”. Deres duett kom med på livealbumet hans, Wer Sagt das?! Zugabe!, utgitt i mai 2020.

I desember 2019 ga Tyler ut en ny versjon av sin sang, «Streets of Stone», fra 2006, for "The World's Big Sleep Out", en internasjonal veldedighetsorganisasjon for hjemløse. 14 desember 2019, opptrådte hun ved Vatikanets årlige "Concerto di Natale" med tilstedeværelse av Pave Frans.

I mai 2020, ga Tyler ut «Through Thick and Thin (I'll Stand by You)» sammen med Lorraine Crosby som en veldedighet-singel til hjelp for "The Teenage Cancer Trust". Singelen ble nr. 64 på the UK Downloads Chart. Hennes seneste studioalbum, The Best Is Yet to Come, ble utgitt i februar 2021.

2. september 2022 utga Tyler og Mike Batt ut sin duett «Into the Sunset» som en digital singel. Sangen var opprinnelig utgitt på soundtracket til den britiske TV-serien "The Dreamstone" i 1990. I oktober 2022, opptrådte Tyler med "Total Eclipse of the Heart" live sammen me rolleinnehaverne i musikalen Tanz der Vampire i Stuttgart for å markere musikalens 25-års jubileum.

I november 2022, dro Tyler ut på sin første turnē i Sør-Amerika, med åtte opptredener i Brasil, og en opptreden i Uruguay. Tyler diskuterte med El País, Tyler og håpet at ett nytt studioalbum kunne bli utgitt i 2023.

 Privatliv 
Tyler giftet seg med eiendomsutvikleren og olympisk judodeltager Robert Sullivan i 1973. De har ingen barn. Tyler var utsatt for spontan abort da hun var 39 år. Tyler og familien er protestanter.

Siden 1988 har Tyler og ektemannen eid et fem-soveroms hjem i Albufeira i Algarve. Tyler har spilt inn ett av sine album der, sent på 1970-tallet, og paret bruker mye av tiden sin der. I 2005 ble Tyler filmet i Algarve for det polske TV-showet Zacisze gwiazd, som viser fram husene til skuespillere og musikere.

Tyler og Sullivan har investert i eiendom. I et intervju i 1999, fortalte ekteparet at eide jordbruksmark i Portugal og New Zealand, 22 hus i Berkshire og London, og 65 staller og leier ut hester.

 Komposisjoner 
Selv om låtskrivning aldri har vært sentral i hennes karriere,, har hun samarbeidet med låtskrivning på en håndfull B-sider og andre spor. «Gonna Get Better», en B-Side på den japanske singelen «Sayonara Tokyo», som hun skrev med sin bror, Paul Hopkins.

I 2001, skrefv Tyler fire sanger sammen med Gary Pickford-Hopkins til hans GPH album, og sang duett med ham på låten «Loving You Means Leaving You». Tyler var også involvert i låtskrivning på flere låter på diverse spor på hennes 2005 album, Win, inkludert singlene «Louise» og «Celebrate».

 Diskografi 

 Studioalbum 
 The World Starts Tonight, 1977
 Natural Force, 1978
 Diamond Cut, 1979
 Goodbye to the Island, 1981
 Faster Than the Speed of Night, 1983
 Secret Dreams and Forbidden Fire, 1986
 Hide Your Heart, 1988
 Bitterblue, 1991
 Angel Heart, 1992
 Silhouette In Red, 1993
 Free Spirit, 1995
 All in One Voice, 1998
 Heart Strings, 2003
 Simply Believe, 2004
 Wings, 2005
 Rocks and Honey, 2013
 Between the Earth and the Stars, 2019
 The Best Is Yet to Come, 2021

 Livealbum 
 The World Starts Tonight, 1977
 Natural Force aka. It's a Heartache, 1978
 Diamond Cut, 1979
 Goodbye To The Island, 1981
 Faster Than the Speed of Night, 1983
 Secret Dreams and Forbidden Fire, 1986
 Bonnie Tyler The Video VHS, 1986
 Hide Your Heart (aka. Notes From America),  1988
 Free Spirit, 1995
 All In One Voice, 1998
 Heart Strings (aka. Heart And Soul – 13 Rock Classics), 2003
 Bonnie On Tour DVD 2006
 Bonnie Tyler Live, 2006
 Celebrate 2006
 Live – Bonnie On Tour (live-CD) 2006
 Live in Germany 1993, 2011
 Bonnie Tyler Live Europe Tour 2006-2007 2018

 Samlingsalbum 
 The Hits of Bonnie Tyler, 1978
 The Very Best of Bonnie Tyler 1981
 The Greatest Hits 1986
 Heaven & Hell (sammen med Meat Loaf) 1989
 Night Riding 1990
 The Collection 1991
 Here Am I 1992
 The Very Best of Bonnie Tyler 1993
 The Best 1993
 The Very Best of Bonnie Tyler Volume 2 1994
 Comeback Single Collection '90-'94 1994
  Best Ballads 1995
 Straight from the Heart: The Very Best of Bonnie Tyler 1995
 The Ultimate Collection 1995
 Definitive Collection 1995
 Lost in Love 1995
 All the Best 1996
 Power & Passion: The Very Best of Bonnie Tyler 1996
 The Bonnie Tyler Collection 1997
 Greatest Hits 1997
 Holding Out for a Hero 1997
 The Love Collection 1997
 Straight from the Heart 1998
 The Best of Bonnie Tyler 1998
 The Beauty & the Best 1998
 It's a Heartache 1999
 Simply the Best 1999
 Super Hits 1999
 Beautys Best 2000
 Musica Più 2000
 The Closer You Get 2001
 I'm Just a Woman 2001
 Greatest Hits 2001
 The Very Best of 2001
 Holding Out for a Hero 2002
 Total Eclipse Anthology 2002
 It's a Heartache: the Best of Bonnie Tyler 2002
 The Collection 2003
 The Very Best of 2003
 Lost in France - The Early Years 2005
 So Emotional 2005
 It's a Heartache 2006
 The Essential Bonnie Tyler 2006
 Lost in France (Special Black Box Edition) 2006
 Heartbreakers 2007
 From the Heart: Greatest Hits 2007
 Hit Collection 2007
 Greatest Hits 2008
 Ravishing - The Best of 2009
 The Voice 2009
 Collections 2009
 Holding Out for a Hero: The Very Best of 2011
 La Collection 2011
 Best of 3 CD 2011
 Straight from the Heart 2012
 14 Great Hits 2013
 The Collection 2013
 The Very Best of Bonnie Tyler 2015
 Playlist: The Best of the EastWest Years 2016
 La Selection 2016
 Bonnie 2017
 Bonnie Tyler: Live+ 2017
 Remixes and Rarities 2017
 The RCA Years 2019
 The Ultimate Collection 2020
 The East West Years 2021
 Her Ultimate Collection'' 2022

Singler 
Disse singlene kom blant de 10 beste på singlelisten i England:
 «Lost in France», 1976 nr 9
 «It's a Heartache», 1977 nr 4
 «Total Eclipse of the Heart», 1983 nr 1
 «A Rockin' Good Way (to Mess Around and Fall in Love)», 1984 nr 5
 «Holding Out for a Hero», 1984 nr 2

Referanser

Eksterne lenker 
 
 
 
 

Walisiske sangere
Deltakere i Eurovision Song Contest 2013
Eurovision Song Contest-deltakere for Storbritannia
Personer fra Neath Port Talbot
Mike Oldfield